REPUBLIKA HRVATSKA

KOPRIVNIČKO-KRIŽEVAČKA ŽUPANIJA

**OSNOVNA ŠKOLA FERDINANDOVAC**

Dravska 66, 48356 Ferdinandovac

e-mail: [ured@os-ferdinandovac.skole.hr](mailto:ured@os-ferdinandovac.skole.hr)

KLASA: 400-02/18-01/10

URBROJ: 2137-40-18-6

Ferdinandovac, 20.12.2018.

**Obrazloženje Financijskog plana Osnovne škole Ferdinandovac za razdoblje od 2019. do 2021. godine**

A) UVOD

Osnovna škola Ferdinandovac je osnovno obrazovna javna ustanova koja ima sjedište u Ferdinandovcu, Dravska 66. Škola obavlja djelatnost na temelju javnih ovlasti, organizira upise i ispise iz škole, organizira i izvodi redovitu i izbornu nastavu i druge oblike odgojno-obrazovnog rada s učenicima, prati vrednovanje i ocjenjuje učenike te o tome vodi evidenciju, poduzima odgojne mjere, vodi cjelokupnu evidenciju o svim djelatnostima i aktivnostima. U školi se radi unaprjeđenja odgojno-obrazovnih rezultata provodi vanjsko vrednovanje i samovrednovanje škole, skrbi se o zdravstvenom, socijalnom i ekološkom statusu svojih polaznika i zaposlenika.

Osnovna škola Ferdinandovac djelatnost osnovnoškolskog odgoja i obrazovanja obavlja u sjedištu škole u Ferdinandovcu i u dvije područne škole u Novom Virju. U matičnoj školi u Ferdinandovcu rad se odvija u zgradi izgrađenoj 1954. godine i renoviranoj 1985. godine te u dograđenom dijelu zgrade i u školskoj sportskoj dvorani koja je izgrađena 1986. godine. Za obavljanje odgojno-obrazovnog rada koristi se sedam učionica općeg tipa koje su površine od 46 do 54 m2. Još se koristi informatička učionica od 32 m2 s 20 računala te školsko-sportska dvorana površine 280 m2 i školska knjižnica s čitaonicom od 57 m2. Opća opremljenost učioničkih prostora zadovoljava, a didaktička i metodička opremljenost za gotovo sva odgojno-obrazovna područja ne zadovoljava. Osim navedenih prostora, u školi je u funkciji i školska kuhinja s blagovaonom koja je udaljena od kuhinje i smještena je u podrumskom dijelu škole što otežava distribuciju obroka. Svi prostori su grijani plinskim centralnim grijanjem. Osim unutarnjih prostora učenicima je na raspolaganju asfaltirano igralište cca 400 m2 i školski vrt cca 1700 m2.

U matičnoj školi nastava je organizirana u dvije smjene. Nastavu u prvoj smjeni polaze učenici predmetne nastave, a nastava počinje u 7:45 sati. U predmetnoj nastavi je 92 učenika u pet razrednih odjela.

U drugoj smjeni koja počinje u 13:00 sati nastavu polaze učenici razredne nastave. U četiri odjela razredne nastave ukupno je 46 učenika.

Preko 40 % polaznika škole su učenici putnici što je otežavajući faktor za organizaciju izborne, dodatne i dopunske nastave te izvannastavnih aktivnosti.

U Općini Novo Virje djeluju dvije područne škole, Drenovica i Crnec. U PŠ Drenovica u funkciji su dvije učionice cca 66 m2, hodnik koji se koristi za nastavu TZK u zimskim mjesecima te za uzimanje obroka i zbornica sa čajnom kuhinjom. Prostori se griju plinskim centralnim grijanjem. Nastava u ovoj školi je organizirana u jednoj smjeni. Ove školske godine, 2018./2019. PŠ Drenovica pohađa ukupno 29 učenika u dva kombinirana razredna odjela. Nastava započinje u 8:00, a završava u12.20 sati. Prema broju djece predškoske dobi, idućih godina moglo bi doći do povećanja broja polaznika, odnosno broja odjela. Uz školu je asfaltirano igralište cca 400 m2 i zelena površina cca 900 m2.

U PŠ Crnec trenutno je u funkciji jedna učionica površine 68 m2 koja se grijepomoćupeći na drva. Od početka 2019. godine škola će prijeći na grijanje sustavom centralnog plinskog grijanja.U zgradi je još jedna učionica koja se koristi za nastavu TZK u zimskim mjesecima. Uz zgradu je asfaltirano igralište i zelene površine oko 800 m2. Nastava u ovoj školi se odvija u jednoj smjeni, a polazi je 8 učenika u kombinaciji 1., 2. i 3. razreda.

U matičnoj školi i u područnim razrednim odjelima održava se redovita nastava, izborna nastava, dodatna i dopunska te izvannastavne aktivnosti. Nastavni rad se odvija sukladno propisanom Nastavnom planu i programu te Nacionalnom okvirnom kurikulumu.

Svake školske godine škola donosi svoj Školski kurikulum i Godišnji plan i program rada po kojima se odvija cjelokupni rad škole.

Nakon nekoliko stabilnih godina glede broja polaznika, ove godine došlo je do pada broja polaznika. Predviđanja su, da na razini cijele škole iduće dvije godine ne bi trebalo doći do znatnijeg odstupanja broja polaznika, od ovogodišnjeg broja od 175 polaznika.

Trenutno je u školi uposleno 36 radnika, od čega je 28 članova Učiteljskog vijeća. 15 odgojno-obrazovnih radnika nema puno radno vrijeme, odnosno radi na dvije ili više škola što je značajan problem kod organizacije i izvođenja školskog kurikuluma.

B) OBRAZLOŽENJE PROGRAMA - AKTIVNOSTI I PROJEKTI

U školi se realizira program jezgrovnog kurikuluma sukladno propisanom nastavnom planu i programu, program razlikovnog kurikuluma, kroz nastavne programe izborne nastave njemačkog jezika, informatike i vjeronauka. Jezgrovni i razlikovni kurikulum realiziraju se u sedam odjela razredne nastave i pet odjela predmetne nastave.

Kroz grupe, module, projekte i programe realizira se školski kurikulum. Školski kurikulum izvannastavne aktivnosti, dodatne i dopunske nastave te desetak projekata i programa od kojih ističemo natječaj „EKO-FOTKA“ koji se raspisuje na razini svih osnovnih škola u Republici Hrvatskoj.

Uz to, škola provodi i primjerene oblike odgoja i obrazovanja kroz individualizirani rad i prilagođene programe.

Također, provodi se škola plivanja i škola u prirodi.

Financijskim planom sredstva su planirana za provođenje redovnog programa odgoja i obrazovanja.

Ovaj program provodit će se kroz sljedeće aktivnosti i projekte:

* Aktivnost: Osnovnoškolsko obrazovanje – redovita djelatnost
* Projekt: Opremanje osnovnih škola

2019. godina

* Opremanje računalnom opremom
* Energetska obnova zgrade matične škole
* Zamjena vanjske stolarije u PŠ Crnec
* Opremanje školske kuhinje

2020. godina

* Opremanje didaktičkom opremom STEM područja
* Ozvučenje zgrade matične škole
* Tehnološko opremanje programa robotike

2021. godina

- Adaptacija i dogradnja školskog prostora radi prelaska u rad u jednoj smjeni.

- opremanje računalnom opremom

C) ZAKONSKE I DRUGE PODLOGE NA KOJIMA SE ZASNIVAJU PROGRAMI

Djelatnost osnovnog školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17 i 68/18) i Zakona o ustanovama (Narodne novine, broj 76/93, 29/97, 47/99 i 35/08).

Odgoj i obrazovanje u školi ostvaruje se na temelju nacionalnog kurikuluma, nastavnih planova i programa i školskog kurikuluma.

Osnovna škola Ferdinandovac radi na temelju Godišnjeg plana i programa rada škole za školsku godinu 2018./2019. te na temelju Školskog kurikuluma za školsku 2018/2019. godinu.

Metodologija za izradu financijskog plana propisana je Zakonom o proračunu (Narodne novine, broj 87/08, 136/12 i 15/15), Pravilnikom o proračunskim klasifikacijama (Narodne novine, broj 26/10 i 120/13) i Pravilnikom o proračunskom računovodstvu i računskom planu (Narodne novine, broj 124/14, 115/15, 87/16, 3/18).

Financijski plan mora biti u skladu s Proračunom Koprivničko-križevačke županije za 2019. - 2021. godinu.

D) USKLAĐENI CILJEVI, STRATEGIJE I PROGRAMI S DOKUMENTIMA DUGOROČNOG RAZVOJA

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva

Osnovnoj školi Ferdinandovac će i dalje biti prioritet pružanje usluga osnovnoškolskog obrazovanja te odgoj učenika. Kvaliteta nastave će se u naredne tri godine pokušati podići na što višu razinu i to stalnim i kvalitetnim usavršavanjem učitelja te podizanjem materijalnih i drugih uvjeta, a prema mogućnostima osnivača i Škole.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

Poticat će se kvalitetna komunikacija na relacijama učitelj-učenik-roditelj, učenik-učenik, učenik-učitelj, zaposlenici međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine i šire.

Izvannastavne aktivnosti bit će organizirane preko dramske skupine viših razreda, scenske radionice, pjevačkog zbora, tamburaškog orkestra, literarno-novinarske skupine „Lastavica“, ekološke skupine, kroz sekcije u Učeničkoj zadruzi „ ISKRA“, ŠSD „Sokol“, radionice robotike, vježbaonice Građanskog odgoja, scenske i polivalentnih skupina u PRO Crnec i PRODrenovica.Škola će sudjelovati i u programu prekogranične suradnje Hrvatska - Mađarska, s ciljem osposobljavanja učitelja i učenika u području robotike. Rad skupina u slobodnim aktivnostima predstavit će se tijekom priredbe na Dan škole.

Učitelji tijekom školske godine imaju obvezu stručnog usavršavanja i osposobljavanje kao individualno usavršavanje, kolektivno, u okviru školskih stručnih vijeća te na stručnim vijećima županijske i državne razine, te usavršavanja u sklopu provedbe cjelovite kurikularne reforme.

E) ISHODIŠTE I POKAZATELJI ZA IZRAČUN I OCJENU POTREBNIH SREDSTAVA

Planirano je da će se:

* Iz izvora 9.1. državnog proračuna u 2019. ostvariti 3.372.826,00 kn prihoda, čime će se financirati rashodi za zaposlene. Procjena rasta budžetske potrošnje iznosi 2020. godine 1,8% i 2021. godine 1,7%. Nije predviđena promjena broja zaposlenih,
* Iz izvora 5.4. županijskog proračuna unutar zakonskog standarda u 2019. godini ostvariti 280.311,77 kn prihoda, od toga za tekuće troškove 223.311,77 kn te kapitalna ulaganja 57.000,00 kn. Procjena rasta budžetske potrošnje iznosi 2020. godine 1,8% i 2021. godine 1,7%.
* Iz izvora 1.1. županijskog proračuna iznad zakonskog standarda u 2019. ostvariti 35.050,00 kn prihoda za tekuće rashode poslovanja. Procjena rasta budžetske potrošnje iznosi 2020. godine 1,8% i 2021. godine 1,7%.
* Iz izvora 5.6. tekućih prijenosa između proračunskih korisnika istog proračuna temeljem prijenosa EU sredstava u 2019. godini ostvariti 97.000,00 kn. To su sredstva za projekte „Svi u školi svi pri stolu“ i „Školska shema“. Procjena rasta budžetske potrošnje iznosi 2020. godine 1,8% i 2021. godine 1,7%.
* Iz izvora 3.1. (učenička zadruga, najam dvorane, kamate po žiroračunu, stanarina) u 2019. ostvariti 12.520,00 kn prihoda. Procjena rasta budžetske potrošnje iznosi 2020. godine 1,8% i 2021. godine 1,7%.
* Iz izvora 4.5. (školska kuhinja, štete koje su počinili učenici, „Bijela roda“, izvanučionička nastava, ekskurzije učenika i škola u prirodi, osiguranje učenika, ispiti znanja, škola plivanja, natjecanja učenika) u 2019. godini ostvariti 119.900,00 kn prihoda. Procjena rasta budžetske potrošnje iznosi 2020. godine 1,8% i 2021. godine 1,7%.
* Iz izvora 5.5. (Općina Ferdinandovac i Općina Novo Virje, te državni proračun-nabava lektirnih naslova) u 2019. ostvariti 64.340,00 kuna, od toga 57.340,00 kuna za rashode poslovanja te 7.000,00 kuna za nabavu nefinancijske imovine (2.000,00 kuna lektirni naslovi iz državnog proračuna). Procjena rasta budžetske potrošnje iznosi 2020. godine 1,8% i 2021. godine 1,7%.
* Iz izvora 6.3. Tekuće donacije u 2019. ostvariti 3.000,00 kuna prihoda. Procjena rasta budžetske potrošnje iznosi 2020. godine 1,8% i 2021. godine 1,7%.
* Iz izvora 7.2. (povrat od prodaje stanova) u 2019. ostvariti 2.000,00 kn. Procjena rasta budžetske potrošnje iznosi 2020. godine 1,8% i 2021. godine 1,7%.
* Iz izvora 7.3. (naknade štete s osnova osiguranja) u 2019. ostvariti 500,00 kuna. Procjena rasta budžetske potrošnje iznosi 2020. godine 1,8% i 2021. godine 1,7%.

Projekcije i obrazloženje kretanja ključnih varijabli za izračun sredstava škole:

* Broj zaposlenika: 36-38
* Broj učenika: 175-180
* Broj učeničkih odjela: 12
* Broj učionica: 12 – kvadratura: 656 m² - grijanje
* Prosječna potrošnja vode po učeniku: 31,09 kn
* Prosječna potrošnja struje po učeniku: 54,79 kn
* Prosječna potrošnja energenata po učeniku: 441,01 kn
* Prijevoz: 93 učenika putnika
* Planirani broj djece za upis u prvi razred u 2019. godini - 23 polaznika, u 2020. -20, a u 2021. -22 polaznika.

|  |  |  |  |  |  |  |
| --- | --- | --- | --- | --- | --- | --- |
| **NAZIV PROSTORA (klasična učionica, kabinet, knjižnica, dvorana)** | **Učionice** | | **Kabineti** | | **Oznaka stanja opremljenosti** | |
| **Broj** | **Veličina**  **u m2** | **Broj** | **Veličina**  **u m2** | **Opća**  **Opremljenost** | **Didaktička**  **opremljenost** |
| **RAZREDNA NASTAVA** |  |  |  |  | 2 | 2 |
| 1. razred | 1 | 54 |  |  |  |  |
| 2. razred | 1 | 54 |  |  |  |  |
| 3. razred | 1 | 54 |  |  |  |  |
| 4. razred | 1 | 54 | 1 | 24 |  |  |
| **PREDMETNA NASTAVA** |  |  |  |  | 2 | 2 |
| Hrvatski jezik | 1 | 54 |  |  |  |  |
| Likovna i glazbena kultura | 1 | 54 |  |  |  |  |
| Vjeronauk | 1 | 54 |  |  |  |  |
| Strani jezik | 1 | 54 |  |  |  |  |
| Matematika | 1 | 54 |  |  |  |  |
| Priroda, biologija, kemija | 1 | 54 |  |  |  |  |
| Fizika i tehnička kultura | 1 | 46 |  |  |  |  |
| Povijest i geografija | 1 | 54 |  |  |  |  |
| Informatika | 1 | 32 | 1 | 10 |  |  |
| **OSTALO** |  |  |  |  |  |  |
| Dvorana za TZK | 1 | 288 | 1 | 16 | 2 | 2 |
| Knjižnica i čitaonica | 1 | 57 |  |  | 2 | 2 |
| Zbornica | 1 | 46 |  |  |  |  |
| Uredi | 4 | 50 |  |  |  |  |
| **PODRUČNA ŠKOLA** |  |  |  |  |  |  |
| Drenovica | 2 | 66 |  |  | 2 | 2 |
| Crnec | 1 | 68 |  |  | 2 | 2 |
| **U K U P N O:** | 18\* | 967\* |  |  |  |  |

\* iskazan je stvarni broj prostorija i njihova površina, a u tablicama su učionice općeg tipa

iskazane dva puta

F) IZVJEŠĆE O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ ŠKOLSKOJ GODINI

Na početku školske godine izvršeno je godišnje planiranje i programiranje nastavnih sadržaja u svim nastavnim predmetima u redovnoj i izbornoj nastavi. Isto je učinjeno i za dodatnu nastavu i izvannastavne aktivnosti te sat razrednika, a prema propisanom Nastavnom planu i programu, Nacionalnom okvirnom kurikulumu i Školskom kurikulumu. Mjesečni planovi po nastavnim predmetima predavani su pedagoginji svaki mjesec.

Svi potrebni podaci pravovremeno su unijeti u pedagošku dokumentaciju, a cjelokupno planiranje učinjeno je na propisanim obrascima pedagoške dokumentacije.

Planiranje, programi i sadržaji rada Školskih stručnih vijeća kao i plan rada Učiteljskog i Razrednog vijeća, Vijeća roditelja i učenika doneseni su na početku školske godine i uvršteni u Godišnji plan i program rada škole.

Tijekom školske godine proces odgoja i obrazovanja u redovnoj nastavi odvijao se prema kalendaru rada do 15. lipnja 2018. godine. Ostvareno je 176 nastavnih dana.

U svim obveznim predmetima nastavni sadržaji su obrađeni, utvrđeni i ocijenjeni, a planirana satnica u redovnoj nastavi ostvarena je za 90 sati više od planiranog, ukupno 11.746 sati.

Od ukupno 183 učenika naše škole na kraju nastavne godine svi su uspješno završili razrede.

Na produžnu nastavu nije upućen niti jedan učenik.

Na kraju školske godine 183 učenika (100%) pozitivno je ocijenjeno i prelazi u viši razred.

U razrednoj nastavi na kraju školske godine 2017./2018. svi su učenici (njih 82) uspješno završili razred i to sa sljedećim uspjehom:

* odličan uspjeh postiglo je 41 učenika (50,00 %)
* vrlo dobar uspjeh postiglo je 33 učenika (40,24 %)
* dobar uspjeh postiglo je 8 učenika (9,75%)

U predmetnoj nastavi na kraju školske godine 2017./2018. svih 101 učenika uspješno je završilo razred.

Uspjeh je sljedeći:

* odličan uspjeh postiglo je 36 učenika (35,64 %)
* vrlo dobar uspjeh postiglo je 47 učenika (46,53 %)
* dobar uspjeh postiglo je 18 učenika (17,82 %)

Ukupni uspjeh učenika u razrednoj i predmetnoj nastavi na kraju školske godine je sljedeći:

* odličan uspjeh postiglo je 77 učenika ili 42,07%
* vrlo dobar uspjeh postiglo je 80 učenika ili 43,71%
* dobar uspjeh postiglo je 26 učenika ili 14,20%

Svi učenici koji su postigli odličan uspjeh pohvaljeni su pisanom pohvalom.

Tijekom školske godine dodijeljeno je 77 pohvala, a podijeljeno je 19 nagrada.

Broj nastavnih sati izostanaka učenika ukupno je 6.455 i to 6.454 opravdanih i 1 neopravdani.

Na kraju školske godini bilo je ukupno 26 učenika koji su imali neki oblik rješenja o primjerenom programu školovanja i primjerenim oblicima pomoći. Svi su uspješno savladali prilagodbu sadržaja tj. individualizirane postupke i prošli u viši razred.

Nositelji izrade prilagodbe programa bili su učitelji i pedagoginja. Prilagodba sadržaja ima smanjeni intenzitet i ekstenzitet nastavnih sadržaja, a kod individualiziranih postupaka prilagođuju se metode i postupci rada.

Zbog iskazane potrebe, jedan dio učenika s posebnim odgojno-obrazovnim potrebama upućen je na logopedski i psihološki tretman u druge ustanove (Opću bolnicu Koprivnica) zbog nedostatka stručnjaka tog profila u školi.

Proces odgoja i obrazovanja u izbornoj nastavi također se odvijao prema planiranom kalendaru rada do 15. lipnja 2018. godine. Radilo je ukupno 24 skupine izborne nastave od toga 13 Vjeronauka, 6 iz Informatike i 5 skupina Njemačkog jezika.

Nastavu Vjeronauka pohađalo je 183 učenika škole. Ostvareno je 9 sati više nastave Vjeronauka, nego što je bilo planirano, ukupno 919.

Informatiku su pohađali učenici od 5. do 8. razreda, njih 90. Ostvareno je 4 sata više od planiranog, ukupno 424 sati nastave.

Njemački jezik pohađalo je 63 učenika od 4. do 8. razreda, a ostvareno je 490 sati nastave.

Ukupno je u izbornoj nastavi realizirano 1.833 nastavnih sati.

Nastava u izbornim predmetima bila je ove školske godine u potpunosti stručno zastupljena.

U dodatnoj nastavi Matematike i Hrvatskoga jezika u razrednoj nastavi realizirani su svi isplanirani sadržaji kao i satnica. Ukupno je ostvareno 309 sati. U dodatnu nastavu ukupno je bilo uključeno 30 učenika. Nastavni sadržaji, program rada i praćenje postignuća učenika vođeni su u pregledu rada izvannastavnih aktivnosti.

Rad u dopunskoj nastavi prilagođen je potrebama učenika i njihovim teškoćama u savladavanju pojedinih dijelova nastavnih sadržaja, a jedan broj učenika bio je uključen u dopunsku nastavu cijele godine. Nastavni sadržaji, programi rada kao i praćenje postignuća učenika izvršeno je na propisanoj pedagoškoj dokumentaciji u e-Dnevniku, tj. u imeniku i u dnevniku rada.

Ostvareno je ukupno 672 sata dopunske nastave u razrednoj i predmetnoj nastavi.

Zapaženije rezultate na natjecanjima postiglo je dvoje učenika koji su ostvarili 2. mjesto na županijskim natjecanjima iz Geografije i Tehničke kulture. Dvojica učenika sudjelovala su na međunarodnom natjecanju Dabar – on-line, učenici 6. razreda osvojili su posebnu nagradu, a učenik 4. razreda 3. mjesto u natječaju Europa u školi 2018.

Ove školske godine u školi djelovalo je 19 grupa izvannastavnih aktivnosti. Većina učenika škole bila je uključena u rad jedne aktivnosti, a neki i u više njih. Program rada pojedine grupe te praćenje postignuća učenika zabilježeno je u pregledu rada izvannastavnih aktivnosti.

Klubovi i udruge u čiji su rad bili uključeni naši učenici u protekloj školskoj godini:

* Nogometni klub Ferdinandovac, Ferdinandovac
* Crkveni zbor
* Ministrantska služba Župe sv. Ferdinanda, Ferdinandovac
* Ministrantska služba Župe sv. Josipa, Novo Virje
* Športski šahovski klub „Konaki“ Novo Virje
* Športski karate klub Đurđevac
* RK Đurđevac
* Likovni klub Paleta
* DVD Ferdinandovac
* DVD Lepa Greda
* DVD Crnec
* DVD Drenovica
* ŠNG Đurđevac
* Mažoretkinje Đurđevac
* Športski ribolovni klub „Štuka“ Ferdinandovac
* ŠRK Amur Molve
* KUD Frankopan
* ŠRK Drava Novo Virje

G) OSTALA OBRAZLOŽENJA I DOKUMENTACIJA

            Škola u svom financijskom planu ne smije planirati one rashode koji se podmiruju direktno s računa županijskog proračuna (Upute za izradu prijedloga financijskog plana za razdoblje 2017.-2019. godine, KLASA: 400-06/16-01/44, URBROJ: 2137/1-07/01-16-2 od 12. listopada 2016. godine).

Ugovori koje će sklapati Koprivničko-križevačka županija:

- Usluga najma pisača,

-     Higijenski materijal,

-     Škola plivanja,

-     Prijevoz učenika osnovnih škola,

- Računala i računalna oprema.

Ugovori koje će sklapati škole:

-     Osiguranje nefinancijske imovine,

-     Osiguranje od odgovornosti,

- Opskrba prirodnim plinom,

- Opskrba električnom energijom,

- Usluge telefonije,

- Usluge mobilne telefonije,

-     Uredski materijal i papir,

-     Materijal i sredstva za čišćenje.

Donesene su procjene Financijskog plana prihoda i primitaka te rashoda i izdataka za 2019. godinu, zatim projekcije za 2020. i 2021. godinu. Donesen je Plan nabave Osnovne škole Ferdinandovac za 2019. godinu te Plan nabave dugotrajne imovine i Plan tekućeg i investicijskog održavanja za 2019. godinu. Procjene financijskih planova i projekcije izrađeni su na odgovarajućim obrascima i iskazani analitički po računima.

Ravnatelj: Predsjednica školskog odbora:

Slavko Kenđelić, prof. Slavica Pavlović, dipl. učit.